Document ID: 32014R0713

NÕUKOGU MÄÄRUS (EL) nr 713/2014,
24. juuni 2014,
millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Selleks et tagada teatavate liidus alatoodetud kaupade piisav ja püsiv tarnimine ning et vältida teatavate põllumajandus- ja tööstustoodete turu võimalikke häireid, avati nõukogu määrusega (EL) nr 1388/2013 (1) teatavaid põllumajandus- ja tööstustooteid hõlmavad ühepoolsed tariifikvoodid. Kõnealuste tariifikvootidega hõlmatud tooteid võib importida liitu vähendatud tollimaksumääraga või nullmääraga. Eespool nimetatud põhjustel on vaja alates 1. juulist 2014 avada tollimaksu nullmääraga tariifikvoodid, millega on hõlmatud kuue uue toote asjakohane kogus.
(2)
Teatavatel juhtudel tuleks olemasolevaid ühepoolseid liidu tariifikvoote kohandada. Kahe toote puhul on selguse huvides ja selleks, et võtta arvesse kõige viimaseid tootearendusi, vaja muuta toote kirjeldust. Ühe teise toote puhul on vaja välja jätta TARIC-i koodid, sest kahetine liigitamine on vananenud. Kolme teise toote puhul on vaja kvoodimahtu suurendada, kuna see on liidu ja tema ettevõtjate huvides.
3)
Lõpetuseks tuleks kahe toote puhul sulgeda ühepoolsed liidu tariifikvoodid vastavalt alates 1. juulist 2014 ja 1. jaanuarist 2015, sest liidu huvides ei ole jätkata kvoodi andmist pärast neid kuupäevi.
(4)
Seepärast tuleks määrust (EL) nr 1388/2013 vastavalt muuta.
(5)
Kuna mõni käesolevas määruses sätestatud ühepoolsete tariifikvoodide muudatustest peab jõustuma alates 1. juulist 2014, tuleks käesolevat määrust kohaldada alates samast kuupäevast ning see peaks jõustuma Euroopa Liidu Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 1388/2013 lisa muudetakse järgmiselt:
1)
käesoleva määruse I lisas esitatud tariifikvoodiread, mis kannavad järjekorranumbreid 09.2830, 09.2831, 09.2832, 09.2834, 09.2835 ja 09.2836, lisatakse määruse (EL) nr 1388/2013 lisa tabeli teises veerus esitatud CN-koodide järjestuse alusel;
2)
tariifikvootide read, mis kannavad järjekorranumbreid 09.2629, 09.2631, 09.2639, 09.2668, 09.2669, 09.2806 ja 09.2818, asendatakse käesoleva määruse II lisas esitatud ridadega;
3)
tariifikvootide rida järjekorranumbriga 09.2930 jäetakse välja;
4)
tariifikvootide rida järjekorranumbriga 09.2639 jäetakse välja.
Artikkel 2
Käesolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. juulist 2014, välja arvatud artikli 1 punkt 4, mida kohaldatakse alates 1. jaanuarist 2015.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 24. juuni 2014

Labels: 7
3
15
1